o
Lujitu uskossasi
-Tervetuloa Arkeniin!
On aika kuunnella eräs sunnuntai- kokoustemme saarnoista.
Tällä kertaa pastorimme Linda Bergling puhuu uskosta.
Hän puhuu uskossa lujittumisesta.
On ihanaa, että on olemassa lujuutta,
joka ei rakennu meidän varaamme.
Saamme seistä ja levätä Kristus- kalliolla.
Jeesus antaa elämäämme vakaan perustan.
Näin usko voi kantaa meidät kaikenlaisten olosuhteiden läpi.
Saat kuunnella nyt pastori Linda Berglingiä!
-Puhdista meidät kyvyttömyydestä keskittyä.
Haluamme keskittyä Jeesukseen tänä aamuna.
Keskitymme Hänen läsnäoloonsa.
Antaudumme Jeesukselle ylistyksellämme.
Jeesus, rakastamme Sinua!
Annan elämäni.
Annan sydämeni ja sieluni.
Elän täysin Sinulle.
Jokaisena hetkenä,
jokaisella henkäyksellä.
Jumala, tee työsi minussa.
Annan elämäni.
Annan sydämeni ja sieluni.
Elän täysin Sinulle.
Jokaisena hetkenä,
jokaisella henkäyksellä.
Jumala, tee työsi minussa.
Rakastamme Sinua, Jeesus.
Rakastamme Sanaasi.
Rakastamme Sinua, Jeesus. Koettele sydämiämme.
Koettele sisimpämme.
Koettele sydämiämme ja sisimpäämme.
Haluamme vaeltaa Sinun tietäsi.
Tee askeleemme vakaiksi.
Haluamme kulkea Sinun tietäsi.
Haluamme seurata jalanjäljissäsi.
Tee askeleemme vakaiksi.
Tule Pyhä Henki ja tee askeleemme vakaiksi.
Lujita meitä uskossamme.
Uskomme tulee olla luja.
Usko on vakuuttuneisuus ja varmuus.
Tule Pyhä Henki ja vaikuta sydämissämme.
Tee meidät uskossamme lujiksi.
Lujitumme, saamme varmuuden ja sisäisen levon.
Lujita meitä uskossamme.
Emme ajelehdi kaikenlaisten opintuulien mukaan.
Olosuhteet eivät enää nujerra meitä.
Askeleemme ovat vakaat.
Luotamme Jumalaan.
Rukoilen vakautta uskon sisarieni elämään.
Heidän askeleensa ovat vakaat, päättäväiset,
kestävät ja varmat.
Lujita meitä uskossamme.
Rukoilen uskossa lujittumista Jeesuksen nimessä. Amen.
Kiitos, ylistäjät.
Tervetuloa takaisin pääsiäislomalta!
Monet raamattukoulun opiskelijat ovat palanneet.
Toivottavasti loma meni hienosti!
Kuinka moni teistä on viettänyt lomaa tällä viikolla?
Nostatteko kätenne?
Onko joku hiihtänyt?
Onko täällä joku, joka on hiihtänyt?
Eikö olekin hienoa, että kevät on tullut niin nopeasti?
Tänään on todella ihana ja lämmin päivä.
Lämpötila ylittää luultavasti + 20 asteen.
Tänään meillä on useita kokouksia.
Ilokseni meillä on parantumiskokous klo 17.00.
Järjestämme useita parantumis- kokouksia lähempänä syksyä.
Tulemme järjestämään sunnuntaisin todistuskokouksia.
Ne, jotka eivät ole tottuneet käymään kokouksissamme,
voivat tulla kuuntelemaan todistuksia.
Todistuskokoukset ovat lyhyempiä.
Meillä on useita kokouksia sunnuntaisin. Hienoa.
Haluamme erottaa sunnuntain Jumalalle.
Rakastamme sapatin viettoa,
koska Jeesus on sapatin Herra.
Erotamme koko sunnuntain Herralle.
Se tekee hyvää.
Joku aika sitten olin Torontossa Peter Youngrenin kanssa.
Peter kertoi, että he järjestävät
viisi kokousta joka sunnuntai.
He menevät kokouksesta toiseen.
On ihanaa oppia tuntemaan Jumalaa,
ja viettää aikaa Jeesuksen kanssa.
Tänään puhun lujittumisesta uskossa.
Miten askeleemme tulevat vakaiksi.
Jumalan kanssa vaeltaessamme vakaus on tärkeää,
voidaksemme saavuttaa päämäärän tai osan sitä.
Nähdäksemme lupausten toteutuvan elämässämme
tarvitsemme lujuutta.
Lujuutta ei ole mainittu Hengen hedelmien joukossa,
mutta siellä puhutaan kärsivällisyydestä.
Kärsivällisyydellä ja lujuudella on paljon yhteistä.
Roomalaiskirjeen luvussa 5, jakeessa 4, sanotaan:
"Kärsivällisyys synnyttää koetuksen kestämistä".
Paavali etsi tällaista lujuutta.
Puhun tänään siis lujuudesta.
Sydämesi lujuus tekee askeleesi vakaiksi.
Lujuus ei ole ensikädessä ulkoista itsekuria tai sääntöjä.
Lujuus on sydämen asia.
Tarvitsemme lujuutta uskossamme.
Lujuuden täytyy tulla sydämestä.
Kolossalaiskirjeen luvussa 2, jakeessa 5, sanotaan:
"Jos ruumiillisesti olenkin poissa
olen kuitenkin teidän kanssanne hengessä,
iloitsen nähdessäni järjestyksen, joka keskuudessanne vallitsee,
ja teidän LUJAN uskonne Kristukseen."
Paavali näki jotain.
Miten hän voi olla ruumiillisesti poissa ja silti läsnä?
Ensi viikonloppuna minä tulen olemaan ruumiillisesti poissa.
Olen Oslossa, Jeesus Parantaa ja Eheyttää - konferenssissa.
Mutta olen hengessä läsnä Arkenissa.
Miten voi olla hengessä läsnä ja ruumiillisesti poissa?
Voimme olla läsnä rukouksen avulla.
Rukoillessamme toisten puolesta kuulemme hengessä.
Rukoillessamme kuulemme, mitä ihmisen elämässä tapahtuu,
millaisia ongelmia heillä on tai mitä he käyvät läpi.
Näemme myös hengellisen kehityksen vaiheen.
Rukoillessamme kommunikoimme Jumalan kanssa ja saamme tietoa,
jotta voisimme rukoilla konkreettisemmin.
Jumala ei juorua.
Hän ei sano:"Haa - nyt kerron, mitä Karin touhuaa..."
Saamme tietoa voidaksemme rukoilla sydämestämme.
Myötätuntomme syvenee ja tunnemme osallisuutta.
Rukoillessamme seurakunnan puolesta valvomme eri asioita.
Paavali valvoi seurakunnan lujuutta.
Lujuudella ja järjestyksellä on jotain yhteistä.
Kun elämäämme tulee järjestys, alamme lujittua.
Tiedämme, mitä haluamme.
Yksi hyödyllinen sääntö, jotta lujitumme uskossamme,
on kokouksissa käyminen.
Varsinkin säännöllinen kokouksissa käyminen.
Tarkoitan erityisesti sunnuntaikokouksia.
Kokoonnumme Kristuksen ruumiina.
Kokoonnumme seurakuntana.
Hedelmänä saamme lujuuden.
Luen rukouksen Psalmeista.
Psalmissa 119.
Daavid sanoo: "Tee minun askeleeni vakaiksi."
Haluan olla luja tielläni.
Daavid tiesi miten paljon kiusauksia ja haasteita on.
Hän oli johtaja.
Hänellä oli paljon vastuuta,
ja hän tarvitsi lujuutta.
Psalmissa 119, jakeessa 133.
Siellä sanotaan:
"Tee askeleeni vakaiksi sanallasi.
äläkä salli minkään vääryyden minua hallita."
Miten saamme vakaat askeleet?
Tässä näytetään vain yksi tie: Sanan kautta.
Kun Sana kohtaa meitä,
syntyy luottamus Herraan, ja sitä me kaipaamme.
Lujuus ja luottamus Herraan kuuluvat yhteen.
Voiko Jumalaan luottaa?
Voimmeko luottaa apuun missä tahansa tilanteessa?
Herra vastaa tähän rukoukseen.
Voimme lukea vastauksen Jesajan kirjasta, luvusta 26.
Jumala vastaa siinä.
On ihana lukea vastaus Jumalan sydämeltä
Jesajan kirjassa, luvussa 26.
Otamme esille Jesajan kirjasta luvun 26.
Jumala sanoo näin jakeessa 3:
Jesajan kirja, luku 26, jakeet 3-4.
"Vakaamieliselle Sinä talletat rauhan,
rauhan, sillä hän turvaa Sinuun.
Turvatkaa Herraan ainiaan,
sillä Herra, Herra on ikuinen kallio.
Herra, Herra on ikuinen kallio."
Hän on mieleltään vakaa.
Joskus puhuttaessa sydämestä,
tarkoitetaan uudestisyntynyttä henkeä.
Jumala on tehnyt henkemme asuinsijakseen.
Kyse voi olla myös sielun elämästä.
Tunne-elämämme tarvitsee vakautta.
Ajatuksemme tarvitsevat vakautta.
Tahto-elämämme tarvitsee vakautta.
Jumala haluaa meistä tulevan vakaita.
Sisimpämme lujittuu.
Lujuudesta käsin me teemme päätöksiä
ja astumme elämässämme eteenpäin.
Olemme matkalla jonnekin.
Emmehän halua kulkea harhateitä.
Emme halua elää vuosia eksyksissä,
ja mahdollisesti löytää oikean tien.
Haluamme kulkea suoraa tietä.
Haluamme vakaat askeleet.
Uskon lujuuden alkavan sydämestä.
Perustana on sydämen kokemus Jumalasta,
Hänen uskollisuudestaan ja avustaan jokaisessa tilanteessa.
Olen ajatellut itsekseni, miten
meidän tarvitsee joskus koetella sydäntämme.
Mitä sydämessäni tapahtuu?
Sananlaskuissa sanotaan:
"Yli kaiken varottavan varjele sydämesi,
sillä sieltä elämä lähtee."
Jos Sana pysyy sydämessä,
se lääkitsee koko ruumiin.
Elämässä tulee erilaisia tilanteita,
jotka saavat meidät tutkimaan sydäntämme.
Näemme, mitä sydämessämme tapahtuu tässä tilanteessa.
On hyvä tietää: Onko sydämesi luja?
Vai ajelehditko sinne tänne?
Raamatun mukaan meillä tulee olla ankkuri esiripun takana.
Sielun ankkurimme tulee olla Jumalan sydämessä,
näkymättömässä maailmassa.
Jumala haluaa meidän olevan lujia hengen lisäksi
tunne-elämässämme,
tahdossamme ja ajatuksissamme.
Joitakin viikkoja sitten -
minulla on tapana tarkastaa näköni joka toinen vuosi.
Näköni on parantunut vuosi vuodelta.
Minulla on hyvä näkö, ja se vain paranee!
Minulla on kuitenkin tapana tarkistuttaa näköni;
tutkia mitä on tapahtunut ja vaihtaa joskus silmälaseja.
Kävin näön tarkastuksessa.
He sanoivat: "Mitään ei ole tapahtunut. Näkösi on hyvä.
Mutta yksi asia ei ollut hyvin.
Näyttää siltä, että sinulla on viherkaihi."
En edes tiennyt, mikä viherkaihi oli.
Luulin, että sen saa satavuotiaana,
vanhana pappana tai mummona,
kun näkökyky on aivan samea.
Aavistin jotenkin, että viherkaihi voi sokeuttaa.
He olivat mitanneet silmiäni muutamia vuosia aiemmin.
He tyrkkäsivät silmääni ilmaa
mitatakseen silmänpaineen.
Muutamia vuosia sitten silmänpaine ei ollut kovin hyvä.
Tällä kertaa optikko sanoi:
"Sinun täytyy tutkituttaa silmäsi,
koska silmänpaineesi on liian korkea. Ei hyvältä näytä.
En voi antaa diagnoosia,
mutta sinulla on todennäköisesti viherkaihi."
Ajattelin, miten mielenkiintoinen tilanne oli.
Kun kohtaa sellaisen tilanteen,
saa mahdollisuuden tutkia sydäntään.
Mikä on sydän?
Onko se vain henkeni, jossa Jeesus asuu?
Voin kuulla Jeesuksen sanovan:
"Kaikki on hallinnassani.
Olen kanssasi joka päivä maailman loppuun asti.
Olen voittanut kaiken, mitä kohtaat."
On ihanaa kuulla sellaista hengessään.
Sisin on enemmän kuin henki.
Raamatussa puhutaan sisimmästä.
Silloin Raamattu ei viittaa ainoastaan henkeen
vaan samalla sielunelämään.
Nuo hetket olivat kiinnostavia.
Menin autoon istumaan.
Tutkailin, mitä sielussani tapahtui.
Hyvin kiinnostavaa.
Tutkailin, mitä tunteilleni tapahtui.
Mihin tunteet nyt pyrähtävät?
Missä tunteiden jalansija on?
Voit todella tehdä itse hengellisen 'kokeen'.
Mielenkiintoista.
Mietin, mihin tunteeni pyrähtävät.
Täyttyvätkö tunteeni pelosta?
Näenkö itseni harhailemassa sokeana?
Mitä viherkaihiin sairastunut tekee?
Täytyykö ottaa silmätippoja useita kertoja päivässä?
Miltä ennuste näyttää?
Mitä tunteilleni tapahtuu?
Sain silloin Sanan Herralta. Luen sen.
Tämä Sananpaikka on niin hyvä!
Jännittävää, eikö totta?
Mitä oikeastaan tapahtuu?
Katsotaan Jesajan kirjasta, luku 56.
Ei, vaan Psalmi 56.
Katsotaan, mitä Raamattu sanoo - tällaisessa tilanteessa!
Voimme alkaa pelätä ja kärsiä peloista.
Voimme tuntea sisimpämme vapisevan ja pelkäävän.
Voimme olla levottomia ja hikoilla.
Psalmi 56, jae 4:
"Sinä päivänä, jota minä pelkään...
("Kun pelko tulee ylleni", suom. huom.)
Sinä päivänä, jota minä pelkään, minä turvaan Sinuun.
Jumalaan minä luotan ja ylistän Hänen Sanaansa.
Jumalaan minä turvaan enkä pelkää."
Mietin, mitä tunteilleni tapahtui.
Oli kiinnostavaa analysoida elämäänsä.
Tunteeni suuntautuivat Jeesuksen puoleen.
Sain sisimpääni syvän rauhan.
Tunsin, ettei minun tarvitse pelätä sairautta.
On pahempiakin asioita, joita voimme pelätä.
Mutta Jeesus hallitsee täysin.
En antanut pelolle sijaa piirun vertaa. Kiitos Jeesus!
Turvauduin Herraan.
Tunteeni saivat ravintonsa Jumalan läsnäolosta.
Istuin pitkän aikaa autossa.
Olin niin kiitollinen ettei minun tarvinnut pelätä.
Luottamus maistui hyvältä!
Puhun paljon siitä, miten meidän tulee luottaa Jumalaan.
Tiedättekö, luottamus maistuu hyvältä!
Pelko maistuu pahalta;
Aivan kuin joisit hapanta maitoa.
Mutta luottamus... Se maistuu HYVÄLTÄ!
Saavuttuani kotiin sanoin Gunnarille:
"He sanoivat minulle näin, mutta ei puhuta siitä.
Minä aion luottaa Herraan."
Seuraavaksi mietin, mihin ajatukseni suuntautuivat.
Tämä tuntui hieman nahoissa...
...ei niinkään taakkana, mutta...
Luen Psalmista 55, niin ymmärrätte.
Psalmi 55:23
"Heitä murheesi Herran huomaan,
Hän pitää sinusta huolen,
ei Hän salli vanhurskaan ikinä horjua."
Kuka se vanhurskas on? Se olen minä.
Ajattelin, miten hyvä on olla vakaa askelissaan.
Silloin menemme oikealle lähteelle ongelmatilanteissa.
Haemme apua muualta, jos askeleemme eivät ole vakaat.
Lujuus on hyvä ominaisuus.
Ei ole aina helppoa hakea apua oikeasta paikasta,
kun kohtaa ongelmatilanteita.
Ajatuksissani käännyin Herran puoleen.
Oli kyseessä viherkaihi tai ei,
tiesin tärkeän asian: Herra on minun Parantajani.
Olin pulmatilanteessa. Käynkö tutkituttamassa tämän?
Mietin, tarkastaisinko silmäni.
Seuraavalla kerralla optikko ehkä kysyisi:
"Oletko ollut silmälääkärillä?"
Optikon arvion mukaan tilanne näytti huonolta.
Joutuisin ehkä odottamaan joitakin viikkoja,
koska terveydenhuollossa tutkimusta ei aina saa heti.
Olen tavannut monia ihmisiä, jotka ovat saaneet tällaisen sanan.
He ovat saaneet odottaa tutkimusta kolme-neljä viikkoa.
On kiinnostavaa tutkia, mitä odotusaikana tapahtuu.
Joudumme odottamaan.
Kannammeko sen taakkana?
Murehdimmeko asiaa?
Vai heitämmekö asian Herran haltuun?
Meidän tulee heittää taakkamme Herran haltuun.
Ajatuksemme voivat olla raskasmielisiä.
Pimeyden voimat voivat painaa ajatuksiamme.
Raskasmielisyys voi painaa selänkin kumaraan.
Voi murehtia, miten tässä käy?
Paholainen on mestari esittämään pitkiä ja lyhytelokuvia.
Hän aina kelaa esiin juuri NE sanat.
"Tämä näyttää tosi pahalta.
En voi antaa diagnoosia, mutta näyttää tosi pahalta."
Heitä taakkasi Herralle.
Minusta eräs asia Raamatussa on liioiteltu -
Jumala antakoon minulle anteeksi sanoessani näin.
Minusta tämä oli liioiteltua.
Olen tehnyt parannuksen siitä.
Luen kohdan. Käytännössä se voi tuntua samalta sinustakin.
Voimme ajatella: "Ei tässä ole järkeä.
Tämän kohdan voisi ottaa pois Raamatusta."
Roomalaiskirje 5:4.
Aloitan kolmannesta jakeesta.
"Eikä ainoastaan se," Paavali sanoo.
"vaan meidän kerskauksenamme ovat myös ahdistukset,
sillä me tiedämme, että ahdistus saa aikaan kärsivällisyyttä,
kärsivällisyys koetuksen kestämistä (lujuutta, suom. huom.)
ja koetuksen kestäminen (lujuus, suom. huom) toivoa."
Pitäisikö nyt riemuita, kun on heittänyt taakat Herralle?
Luotamme Jumalaan.
Silti voimme miettiä: "Onko Jeesus todella Parantajani?"
"Miten tämä onnistuu? Miten tämä tulee päättymään?"
Iloitsemme keskellä ahdistuksia... Voit sanoa:
"Miten niin ahdistus? Ethän edes tiedä, onko sinulla viherkaihi!"
Ahdistus voi syntyä mistä asiasta tahansa!
Voimme itse aiheuttaa ahdistusta tai huolta.
Pimeyden voimat pyrkivät pahentamaan tilanteen.
Eikö vain?
Mietin, pitääkö minun vielä riemuitakin?
Sitten ajattelin: "Halleluja, Herra on Parantajani."
Mitä tahansa vastaani tulee, Hän hallitsee täysin!
Paholainen muistutti: "Muistatko, Linda, miten puoli vuotta sitten
menetit näkösi osittain toisesta silmästä?
Se oli huono merkki!
Optikon sanat osoittivat, että tapaus on havaittavissa.
Se oli viherkaihin ensimmäinen merkki!"
Paholainen sanoi: "Muistatko, miten
menetit näkökykysi vähintään 20 minuutin ajaksi?
Tämä on todella, TODELLA vakavaa."
Miten innokas paholainen olikaan antamaan tietoja!
Paholainen palasi aina tuohon samaan tilanteeseen
antaakseen minulle tietojaan.
Mutta meidän kerskauksenamme ovat myös ahdistukset,
sillä tiedämme, että ahdistus saa aikaan kärsivällisyyttä...
Tämähän on Hengen hedelmä.
Kärsivällisyys syntyy vuosien mittaan,
koettuamme Jumalan uskollisuuden, eikö vain?
Perustamme tunnustuksemme ja lujitamme sen -
Luemme vielä, minkä tunnustuksen lujitamme.
Kaikissa tilanteissa voimme lähestyä armon istuinta,
saamaan apua Herralta.
Voimme kuitenkin riemuita.
Voimme tuntea olevamme teeskentelijöitä, kun kiitämme:
"Halleluja! Kiitän, että olet kanssani, Herra.
Viherkaihi on polvistunut Pyhässä nimessäsi
eikä viherkaihilla ole mitään valtaa.
Herra, Sinä olet suurempi kuin mikään viherkaihi -halleluja!"
Rukoillessani ajattelin:
"Hedelmänä tästä kehittyy lujuus.
Lujuudesta syntyy jotain ihanaa: toivo.
Usko ei toimi ilman toivoa.
Sinun on täytynyt nähdä jotain, ennenkuin se tulee näkyväksi.
Iloitessamme totuus avautuu,
ja näemme itsemme parantuneina.
Näemme, mitä Jumala on luvannut.
Näemme, mitä Jumala on sanonut.
Siitä tulee todellisempaa kuin olosuhteista.
On hauskaa vaeltaa hengellistä tietä,
katsomatta pelkästään taustapeiliin.
Suuri osa uskonvaellustani on ollut taustapeiliin katsomista.
Olen mennyt jonkin vaiheen läpi ja katsonut sitä jälkeenpäin.
Haluan innostaa sinua tutkimaan sydäntäsi
kun jotain tapahtuu elämässäsi.
Siitä minä saarnaan tänään.
Mitä tapahtuu sydämessäsi, kun jotain on meneillään?
Usein katsomme jälkeenpäin taustapeilistä.
Silloin emme tietoisesti harjoita Jumalan läsnäoloa.
Juuri tiedostettu Jumalan läsnäolo
pelastaa elämämme myös tulevaisuudessa.
Viherkaihia ei voi verrata Darfu- riin. (Alue Sudanissa, suom. huom.)
Pakolaisleirillä ihmiset pelkäävät elämänsä puolesta,
joka hetki.
Joka tapauksessa tiesin lujuuden synnyttävän toivoa.
Jakeessa 5 sanotaan: "Toivo ei saata häpeään;
sillä Jumalan rakkaus on vuodatettu sydämeeni
Pyhän Hengen kautta, joka on meille annettu."
1917 vuoden käännöksessä sanotaan: "Toivo ei joudu häpeään".
Toivo ei petä minua.
En toivo silloin kuolemaa enkä pelkää häpeää.
En ajattele Jumalan hylänneen tai en ajattele epäonnistumista.
Jumala on antanut lupauksen:
Hän on kanssani kaikki päivät maailman loppuun asti.
Tilasinko ajan tutkimukseen? Kyllä.
Sain odottaa vähän aikaa.
Menin silmälääkärille.
He kysyivät, mistä tulen.
Kerroin optikkoni nähneen tämän jo aiemmin,
mutta nyt oli tosi kyseessä.
He kysyivät heti vanhemmistani,
ja esiintyikö viherkaihia suvussani.
He antoivat silmätippoja, jotka saivat pupillit laajenemaan.
Siinä minä istuin.
Hetken kuluttua minulle sanottiin: "Sinullahan on todella hyvä näkö.
Sinun verisuonesi ovat täydelliset.
Sinun silmänpaineesi on täysin normaali!
Voit ajatella, että näiden vuosien ajan tuo optikko
teki mittausvirheen.
Voi olla, eikä sillä oikeastaan ole väliä.
Minulle oli tärkeää nähdä sydämeni.
Näin, mitä sydämessäni tapahtui.
Näin sydämeni vaelluksen Jumalan kanssa.
Kävellessäni kaupungilla pupillini olivat valtavan suuret.
Valo tunkeutui silmiini voimakkaasti,
joten olin sokaistunut usean tunnin ajan.
Tuon tutkimuksen jälkeen ajattelin,
miten ihanaa on saada luottaa Jumalaan.
Todella luottaa Jumalaan.
Meidän ei tarvitse teeskennellä, vaan luotamme oikeasti.
Sielumme saa oikeasti löytää lepopaikkansa Jumalassa.
Tämä oli pieni asia.
On tärkeää harjoitella pienissä asioissa.
Tulevaisuudessa saatamme kohdata suurempia asioita.
Voimme kohdata vaikeampia asioita,
jotka todella haastavat meitä.
Siksi meidän täytyy harjoitella pienissä asioissa.
Sydämemme täytyy kulkea oikeaa tietä.
Meidän täytyy harjoittaa lujuutta pienissä asioissa
ettei sydämemme juokse toista tietä.
Sydämemme täytyy kääntyä Jumalan puoleen.
Luen kaksi viimeistä Raamatunpaikkaa,
joita olen ajatellut viikon mittaan
kiittäessäni Jumalaa.
Olen saanut kiittää jo etukäteen eikä vain jälkeenpäin.
Kun aurinko paistoi suoraan laajentuneisiin pupilleihini,
minun ei tarvinut alkaa kiittää vasta siinä.
Olin jo kiittänyt. Tiesin jo lopputuloksen.
Se oli oikeastaan muutos.
Käydessäni aiemmin koetuksia läpi
vapisin sisimmässäni järjettömästi.
Tunteet laukkasivat joka suuntaan,
ja koetuksista selvittyäni kiitin kolme viikkoa.
On hienoa kiittää jo etukäteen.
Koetuksesta selvittyämme kiitämme:
"Kiitos, Jeesus. Tiesin jo tämän.
Et koskaan petä. Olet aina rinnallani."
Meidän täytyy tehdä tunnustuksemme lujaksi.
Heprealaiskirje 4:14 - "Kun meillä siis on suuri ylimmäinen pappi,
läpi taivasten kulkenut Jeesus, Jumalan Poika,
niin pitäkäämme kiinni tunnustuksesta."
Meidän täytyy pitää kiinni tunnustuksestamme.
Mistä tunnustuksesta pidämme kiinni?
Meidän on tärkeää tietää sydämessämme,
mistä tunnustuksesta pidämme kiinni.
Kenen puoleen sydämemme kääntyy koetuksissa?
Sydämen tulee kääntyä Jumalan puoleen, ei muualle.
Heprealaiskirjeen luvussa 4 sanotaan edelleen:
"Ei meillä ole sellainen ylimmäinen pappi,
joka ei voi sääliä meidän heikkouksiamme, vaan
joka on ollut kaikessa kiusattu samalla lailla kuin mekin,
kuitenkin ilman syntiä.
Käykäämme sentähden uskalluksella
armon istuimen eteen,
että saisimme laupeuden
ja löytäisimme armon avuksemme oikeaan aikaan."
Mikä on 'oikea aika'?
'Oikea aika' on koetuksen aika.
Koetus on 'oikea aika' etsiä Jumalaa.
Jos emme etsi Jumalaa koetuksissa,
emme saa kokea lujuutta uskossamme.
Silloin meitä ravistellaan sinne tänne.
Olemme kuin Gröna Lundin huvipuistossa
tunteiden vuoristoradassa.
Heittelehdimme sinne tänne.
Selviydymme kyllä - läpeensä järkyttyneinä.
Sisimpämme särkyy järkytyksestä.
Korjaustyö kestää viikkoja.
Rakastit Jumalaa ja tiesit Hänen olevan kanssasi.
Silti koko sisimpäsi oli vuoristoradassa.
Kun Jumala puhuu sisimmästä,
Hän puhuu hengen lisäksi sielunelämästä.
Sanansa kautta Jumala haluaa vahvistaa ajatuksia.
Ajatusten tulee uskoa.
Sinun täytyy auttaa ajatuksiasi uskomaan.
Sinun täytyy auttaa tunteitasi uskomaan.
Sinun täytyy auttaa tahtoasi uskomaan.
SINUN täytyy sanoa sielullesi:
Usko Jumalaan!
Daavid sanoo Psalmeissa:
"Miksi olet niin levoton minussa, sieluni?
Aseta toivosi Jumalaan!"
Sieluni, miksi pyrähdät joka suuntaan?
Aseta toivosi Jumalaan!
Tee tunnustuksestasi luja!
Vakaa tunnustus sanoo: "Minä käännyn Jumalan puoleen
kaikissa olosuhteissa ja saan avun Herralta."
Hyvä valinta, eikö vain?
Voiko tällaisen päätöksen tehdä vain kerran elämässä?
Meidän täytyy tehdä tämä valinta joka päivä.
Minun täytyy valita joka päivä, käännynkö Jumalan puoleen.
Mitä ikinä tapahtuukin elämässäni, käännyn Jumalan puoleen.
Jumalalta saan avun oikeaan aikaan.
2. Pietarin kirje kehottaa meitä lujittamaan muutakin.
Kyse on kutsustamme, valinnastamme
ja elämämme tarkoituksesta.
Meidän täytyy tietää, keitä me olemme.
2. Pietarin kirje 1:10.
Muutoin lankeamme.
Tiedämme, että Jumala nostaa vanhurskaan seitsemän kertaa -
jos lankeamme Hän nostaa meidät.
Ei ole hauskaa langeta koko ajan.
Ei ole hauskaa sanoa jatkuvasti:
"Anteeksi, Jumala, etten taaskaan luottanut Sinuun.
Anteeksi, että kuljin omia teitäni.
Anteeksi, Jumala, että etsin ratkaisuja omin voimin.
Anteeksi, Jumala, että etsin apua muista lähteistä.
Haluan kääntyä takaisin puoleesi, Jumala.
Sinuun minä haluan todellisuudessa luottaa."
On kaunista, että aina palaamme Jumalan luokse,
sillä olemme uudestisyntyneitä. Jeesus asuu sydämessämme.
Luulen Herran haluavan meidän vaeltaa Hänen kanssaan
vakain askelin.
Yhdessä Herran kanssa saamme kokea,
ettei Hän koskaan petä eikä hylkää meitä.
Mitä ikinä kohtaammekin!
Vaikka joudumme käymään läpi vaikeita koetuksia,
sisimmässämme voi olla lepo ja rauha.
Sielu löytää lepopaikkansa Jeesuksen luota.
Hän istuu Isän oikealla puolella.
Luen 2. Pietarin kirjeestä.
2. Pietarin kirje 1:10
"Pyrkikää sentähden, veljet, sitä enemmän
tekemään kutsumisenne
ja valitsemisenne lujaksi."
Tarvitsemme lujuutta.
Aion tehdä kutsuni ja valintani lujiksi.
Minun täytyy tietää sisimmässäni, kuka olen.
Mitä oikeuksia minulla on jumalasuhteessani?
Onko tie taivaaseen auki minulle?
Voinko luottaa Jumalan Sanaan?
Jumalan Sana on vakaa perusta, jolla seison.
Onko Jumalan Sana kallio?
Toimiiko Sana käytännössä?
Voiko Sanasta elää?
Saako Sanasta voimaa?
Minun täytyy lujittua, koska olen Jumalan lapsi.
Ovi on auki minulle.
Saan astua Kaikkein Pyhimpään.
Jumala on sanonut 'kyllä' ja 'amen' kaikille lupauksilleen.
Minun sieluni täytyy tunnistaa ja tietää tämä.
Herran luona on lepopaikka.
"Tehkää kutsumisenne ja valitsemisenne lujaksi;
sillä jos sen teette," sanotaan Kirjoituksissa,
"ette koskaan lankea."
En usko sinun haluavan kompastua tai langeta.
Kompastumisesta ei ole sinulle mitään hupia.
Ei sinua huvita kompastua.
Joskus kompastuessamme heittäydymme lihallisiksi.
Emme kompastu sulavasti.
Oletteko kompastuneet niin että toiset nauravat
ja päätyneet kummalliseen asentoon?
Pääsit vaivoin takaisin tasapainoon.
Joskus vain lentää nurin ja makaa kummallisessa asennossa.
Sukat ovat menneet rikki ja sadattelee pitkän aikaa.
Nuorena uskovana kaaduin Uppsalan Tuomiokirkon kohdalla,
kirkonmäellä.
Pyörin alas kauheaa mäkeä pitkin.
Loukkasin polveni ja sukkani menivät rikki.
Sadattelin pitkän aikaa.
Käytin ehkä viittä eri kirosanaa. -Hyi, Linda!
-Olin ollut uskossa ehkä kaksi ja puoli viikkoa.
Noustessani ylös ajattelin: "Hyi, miten kiroilin!
En enää koskaan kiroile. Se ei sovi minulle!
Olen uudestisyntynyt ja rakastan Jeesusta!"
Kuulin Jeesuksen sanovan: "Tämä ei sovi sinulle.
Suustasi tulee virrata ylistys, palvonta ja kauniit sanat."
Siitä päivästä lähtien en ole koskaan kiroillut.
Kohtaan ihmisiä, jotka kompastuvat ja lankeavat.
Tiedän, että lihan käsivarsi on ulottuvilla.
Suutumme, petymme ja syytämme toisia;
Elämä ylipäänsä on pahinta ruttoa...
Tämän vuoksi Jumala haluaa tehdä askeleemme vakaiksi.
Meidän ei tarvitse kompastua ja langeta.
Meidän tulee kulkea suoraa tietä.
Me autamme niitä, jotka ovat kompastumassa
ja joiden polvilumpiot ovat vaarassa nyrjähtää.
Autamme löytämään suoran tien.
Lujuus on tärkeä ominaisuus.
Paavali etsi uskon lujuutta.
Tänään rukoilemme uskomme lujittumista.
Tehtäväsi on suorittaa koe
altistuessasi jollekin. Se voi olla pieni asia.
Voit joutua hyökkäyksen kohteeksi.
Voit kokea tulleesi väärinkohdelluksi.
Voit katkeroitua jonkun vuoksi. Perheessäsi voi tapahtua jotain.
Avioliitossa tulee riitaa...
Tarkista, mihin sydämesi on matkalla!
Mikä on sydämesi tila?
Meidän täytyy tietää, mikä sydämemme tila on.
Mitä sydämessäsi tapahtuu?
Yli kaiken muun sinun tulee varjella sydämesi.
Pahat ajatukset tulevat sydämestä.
Riita ja hajaannus tulevat sydämestä.
Tässä sydän ei tarkoita henkeäsi, vaan sieluasi.
Ehkä sielusi kulkee aivan toista tietä.
Sinun täytyy puhua sielullesi ja sydämellesi,
että kuljet Jumalan tietä.
Luota Herraan.
Joka luottaa Herraan ja on mieleltään vakaa,
saa ihanan rauhan hedelmän.
Rauha maistuu hyvältä!
Istuessani autossa ajattelin:
"Mmm...Miten hyvältä rauha maistuu!"
Olemme maistaneet levottomuutta, huolta ja pelkoa
suuren osan elämästämme.
Silloin arvostamme valtavasti rauhaa saatuamme maistaa sitä.
Eikö niin?
Luottamus ja rauha maistuvat hyvältä!
Voit syödä niitä pääruokana, alku- palana tai jälkiruokana päivittäin.
Raamatun mukaan mieleltään vakaa säilyttää rauhan.
Jumalaa haluaa meidän tulevan lujiksi.
Lujuus on hedelmä.
Se syntyy kärsivällisyydestä etsiessämme Jumalaa.
Totutamme sydämemme etsimään Herraa.
Hädän hetkellä saamme kokemuksen Jumalan uskollisuudesta.
Näin syntyvät lujuus ja toivo.
Luottamus ja rakkaus Jeesusta kohtaan syvenevät.
Usko saa ravintonsa suoraan Jumalan sydämestä.
Hän ei koskaan jätä eikä hylkää minua.
Se voi tulla todeksi elämässämme.
Rukoilemme tänään.
Rukoilemme lujittumista.
Jumala haluaa tukea ja lujittaa sinua.
Tarkista sydämesi.
Luemme kohdan Sananlaskuista.
Teet kokeen nähdäksesi, mitä sydämessäsi tapahtuu.
Mitä tunteissasi ja ajatuksissasi ja tahdossasi tapahtuu?
Mihin tunteesi kääntyvät? Mitä ajatuksillesi tapahtuu?
Voit auttaa sydäntäsi löytämään tien sanoen:
"Tässä kulkee tie. Tässä on lepopaikka.
Täällä saat kokea Jumalan huolenpidon."
Sananlaskut 4:20-23.
"Poikani, kuuntele Minun puhettani,
kallista korvasi Minun sanoilleni.
Älkööt ne väistykö silmistäsi,
kätke ne sydämesi sisimpään.
Ne ovat elämä sille, joka ne löytää,
ja lääke koko hänen ruumiillensa.
Yli kaiken varottavan varjele sydämesi.
Sieltä elämä lähtee."
Yli kaiken varottavan varjele sydämesi.
Tämä viherkaihi- tapaus oli pieni esimerkki.
Viikkojen aikana se olisi voinut paisua.
Sellaisesta voi tulla suuri asia,
jollei ole nopea kääntymään Jumalan puoleen.
Olin nopea kääntymään Jumalan puoleen silloin.
Kohtaamme muunlaisia olosuhteita, vaikeuksia ja haasteita.
Omalta osaltani rukoukseni on
pysyä lähellä Jumalaa.
En halua kulkea pitkää tietä.
Joissain elämäntilanteissa minun täytyy olla
nopea ravitsemaan itseni Hänen läsnäolollaan.
Yli kaiken sinun tulee varjella sydämesi.
Sieltä lähtee elämä.
Rukoukseni on, että sisimpämme lujittuvat.
Jumala lujittaa meitä syvemmin.
Jumalan Sana ja läsnäolo kantavat sinua
arkipäivän kaikissa olosuhteissa.
Kristinusko ei saa olla vain kauniita sanoja, oppeja,
hienoja ajatuksia ja harrasta mietiskelyä.
Jumalan Sanan täytyy voida kantaa sinua.
Uskon täytyy olla lähellä sinua.
Jumalan avun täytyy olla lähellä.
Rukoilemme puolestasi.
Ehkä sinulta puuttuu lujuus.
Sisimpäsi järkkyy suunnattomasti
joka ikisessä haasteellisessa tilanteessa.
Et ehkä halua haasteita.
Haluaisit kaiken olevan helppoa.
Et halua kuulla iloitsemisesta ahdistuksissamme.
Ei ketään huvita iloita ahdistuksissa.
Ilomme ahdistuksissa syntyy kokemuksesta:
tässä tulee voitto!
Herra ei koskaan jätä minua.
Kokemuksista saamme eläviä todistuksia
Jumalan hyvyydestä ja huolenpidosta.
Ihmisten tarvitsee kuulla siitä.
Monesti luullaan, että kuvittelemme Jumalan läsnäolon,
että saamme avun Herralta.
Saat kertoa: "Minulle kävi näin.
Kohtasin koetuksen ja ensin sydämeni järkkyi.
Sitten sydämeni löysi Jeesuksen,
ja Jeesuksen luona sain levon.
Kävin läpi vaikeita hoitojaksoja
Luotin Herraan täysin. Hän oli kanssani koko ajan
ja puhui minulle."
Saat elävän todistuksen, sillä toivo ei saata häpeään.
Jumalan rakkaus on vuodatettu sydämeesi
Pyhän Hengen kautta.
Jumala haluaa elämämme olevan vakaa.
Meidän ei kuulu järkkyä, heittelehtiä
ja pyöriä kuin kuivausrummussa koko elämämme.
"Luotan Herraan, mutta olen taas kuivausrummussa."
Mielesi tulee lujittua levossa ja luottamuksessa,
sillä Herra on luvannut pelastaa sinut ja auttaa sinua.
Hän on kanssasi.
Yksi rakastamani psalmi, jota luin ensimmäisenä
oli Psalmi 27.
"Vaikka sotajoukko asettuisi minua vastaan,
ei minun sydämeni pelkäisi;
vaikka sota nousisi minua vastaan, olisin turvassa.
Yhtä minä rukoilen Herralta, sitä minä pyydän;
että saisin asua Herran huoneessa kaiken elinaikani.
Niin kohoaa minun pääni vihollisteni yli."
Kun sydämesi kohoaa vihollistesi yläpuolelle,
kotiin ei ole pitkä matka.
Sydän saa kokea levon, rauhan ja luottamuksen.
Kiitän Sinua, Jeesus.
Sinä teet askeleemme vakaiksi.
Sydämemme tulee olla luja. Tahdomme luottaa Sinuun.
Emme päästä pimeyttä ajatuksiimme,
emmekä rauhattomuutta tai epätoivoa.
Haluamme luottaa Sinuun.
Haluamme luottaa Sinuun kaikissa olosuhteissa.
Emme anna sydämemme eksyä
tai avautua rauhattomuudelle tai huolille.
Sydämemme löytää rauhan luotasi.
Rukoilen näiden ystävieni puolesta,
jotka ovat olleet tunteiden vuoristoradassa
ja kuivausrummussa.
He ovat rakastaneet Jeesusta ja rakastavat yhä.
Silti tunne-elämä on kaaosta.
Heidän sydämensä saa levon ja rauhan luotasi, Herra.
Herra, olet sanonut, että voimme turvautua Sinuun.
Sinun rauhasi varjelee vakaamielisen.
Turvaudumme Sinuun.
Sinä olet Kalliomme.
Et koskaan petä etkä jätä meitä.
Et koskaan hylkää meitä.
Voimme rohkeasti sanoa: "Herra on auttajani.
En pelkää mitään.
Herra on voittanut vastustuksen.
Mikä tuleekin tielleni, Herra on voittanut sen
ja valmistanut ulospääsyn.
Ei ole sellaista vastustusta,
johon Herra ei olisi valmistanut ulospääsyä.
Hänen nimensä on Jehova Jireh -
Hän valmistaa ulospääsyn kaikissa tilanteissa.
Herra kiitän, että uskonystäväni saavat nähdä sydämensä
ja mitä siellä liikkuu.
He saavat puhua sydämilleen: "Palaa Jumalan luo."
Älä vaella rauhattomana,
huolissasi ja epäuskossa
Vaella sydämestäsi Jumalan kanssa.
Anna Sanan johdattaa ja täyttää sydämen rauhalla ja levolla.
Hän ei koskaan jätä meitä.
Hän ei koskaan hylkää meitä.
Kiitos uskollisuudestasi ja hyvyydestäsi, Herra.
Rakkaus on vuodatettu tänään sydämiimme.
Rukoilen, että uskonystävät lujittuvat sisimmässään.
Heidän ei tarvitse vapista ja pelätä enää -
sen sijaan pimeys vapisee ja pelkää.
He saavat tuntea lujuutta sydämissään,
koska he luottavat Jumalaan.
Tule, Pyhä Henki. Täytä ystäväni ihanalla hedelmällä.
Sydän lujittuu.
Ne, jotka juuri käyvät läpi koetuksia ja sairauksia,
saavat lujan sydämen; levon ja luottamuksen.
Herra on heidän kanssaan. Ei ole mitään pelättävää.
Kosketa kansaasi tänään.
Anna heidän lujittua vahvoiksi uskossaan.
Jeesuksen nimessä. Amen.
Tulisitteko esille, ylistäjät?
Rukoilen ensisijassa puolestasi, jos käyt läpi koetusta.
Jollain tavalla sydämesi on luja.
Rakastat Jeesusta,
mutta eri alueet sielussasi
ovat hajallaan.
Haluat katsoa taustapeiliin.
"Kaikesta huolimatta se onnistui."
Voit tuntea rauhaa koko matkan.
Siksi rukoilen sydämesi lujittumista.
Saat tuntea luottamusta.
Saat maistaa luottamusta.
Se maistuu niin HYVÄLTÄ!
Istuessani autossani Bålstassa saatoin tuntea
miten hyvältä luottamus maistuu!
Lepo ja rauha Jumalassa maistuvat hyvältä.
Ne ovat oikeaa hedelmää.
Kaiken muun ei tarvitse hallita ja ohjata meitä.
Voit saada syvän sisäisen rauhan
Jeesuksen antamien lupausten kautta.
Ehkä sinä käyt läpi sairautta.
Ehkä olet joutunut hyökkäyksen kohteeksi.
Herra lujittaa sydäntäsi.
Näin myös askeleistasi tulee vakaat.
Saat sisäisen vakuuttuneisuuden ja varmuuden.
Haluan myös rukoilla puolestasi,
jos haluat sydämesi etsiytyvän Jumalan luo koetuksessa.
Et halua kulkea toista tietä.
Haluat tehdä päätöksen,
lujittaa uskosi sisimmässäsi.
Et halua teeskennellä uskovasi.
Haluat uskon, joka kantaa.
Haluan rukoilla myös sinun puolestasi,
jotta saat hedelmänä uskon lujuuden.
Sisäinen varmuus ja vakuuttuneisuus.
Sen Herra haluaa antaa meille.
Monet saavat ottaa vastaan rukousta.
Tahdon rukoilla puolestasi, jos olet sairas ja haluat parantua.
Haluat, että Herra koskettaa sinua tänään.
Sydämesi on avoin
ottamaan vastaan parantavan voiman elämääsi.
Ehkä minulla oli viherkaihi.
Voi olla niin.
Olen pian 60-vuotias.
Miten verisuonet silmissä voivat olla täydelliset?
En koskaan ollut tutkituttanut silmiäni.
Täydelliset verisuonet ja silmät.
Kaikki oli täydellistä silmässäni.
Voi olla, että Jumalan käsi oli ylläni.
Kiittäessäni ja ylistäessäni Herraa;
Herraa, minun Parantajaani.
"Virtaa minun silmiini,
sillä viherkaihin on täytynyt polvistua
kaikkia muita korkeamman Nimen edessä.
Halleluja."
Pyydän ylistäjiä esille - he ovatkin jo.
Pastori Gunnar, minä ja useat esirukoilijat
palvelemme teitä.
JEESUS on se, joka kääntää sydämesi puoleensa.
Kuinka monta murhetta meillä on ollut - turhaan?
Jospa kyseessä ei ollutkaan viherkaihi?
Olisin voinut murehtia runsaan viikon
kykenemättä ajattelemaan muuta.
Olisin menettänyt paljon aikaa.
En tuhlannut aikaa murehtimiseen.
Käytin sen elämänkertani kirjoittamiseen.
Miten monet huolet varastavat aikamme ja ilomme?
Ajatuksemme pyörivät turhien asioiden ympärillä.
Meidän tulisi keskittyä palvelemaan Jeesusta,
ja Hänen suunnitelmaansa meitä varten.
Ehkä olet keskittynyt ihan muuhun ja kärsit rauhattomuudesta.
Tule ja antaudu Herralle tänään syvemmin.
Näin Herra saa koskettaa sisintäsi.
Saat maistaa rauhaa ja luottamusta.
Olkaa hyvät ja tulkaa.
Kiitos rakkaudestasi ja hyvyydestäsi, Jeesus.
Kiitämme Sinua sydämemme pohjasta.
Olet niin uskollinen, Jeesus.
-Sinuun luotan, Jumalani
kun huolet varjostavat huomista.
Tiedän, että olet uskollinen.
-Juo Herran läsnäolosta.
Saimme kuulla Linda Berglingiä.
Voit ostaa saarnan kotisivujemme kautta:
www.arken.org
Löydät tietoa myös monesta muusta:
lähetystyöstä, raamattukoulusta, parantumiskeskuksesta...
Kaikesta, mitä Arken tarjoaa.
Kiitos, katsoja! Näemme ensi viikolla!
Käännös: Niina Paso
P. +358 45 113 6000 email: helsinki@arken.org
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A